Evropski problemi utiču na ekonomiju SAD
Ekonomisti upozoravaju da bi dužnički problemi u zemljama evrozone mogli dodatno da uspore ekonomski oporavak Sjedinjenih Država 
Stalna strahovanja o slabom rastu evropskih ekonomija dovela su i do preokreta na Volstritu posle tri uspešna dana ove nedelje. Nemačka ekonomija koja se smatra pokretačkom silom 17-člane evrozone zabeležila je rast od samo 0,1 odsto u drugom kvartalu. Analitičar smatra da nemačka stopa rasta komplikuje i dužničke probleme drugih evropskih zemalja: Pozivi na veće ekonomsko i političko jedinstvo, koje su u utorak uputili nemačka kancelarka Angela Merkel i francuski predsednik Nikola Sarkozi nisu ublažili ova strahovanja. Nemački analitičar  smatra da investitori žele da znaju šta će evropski lideri preduzeti: Snažni profiti vodećih korporacija u Sjedinjenim Državama donekle umiruju strepnje na Volstritu. Medjutim, Džefri Sika smatra da tendencija Amerikanaca da ignorišu Evropu može da im se osveti: Ukoliko se evropska dužnička kriza proširi iz zemalja poput Grčke i Portugala, na druge zemlje za velikim dugovima, poput Španije i Italije, one bi takodje mogle da imaju teškoća da dobiju kredite. Više kamatne stope bi verovatno mogle da dovedu do nesposobnosti otplaćivanja dugova i još jedne bankarske krize što bi globalnu ekonomiju gurnulo u još jednu recesiju. Ukoliko evropski lideri ne pronadju rešenje za dužničku krizu Sika smatra da će berze nastaviti da beleže gubitke do kraja godine: Sve veći broj stručnjaka zalaže se za uvodjenje zajedničke evro-obveznice za 17 zemalja evrozone kako bi se sprečilo da visoke kamatne stope ne dovedu i druge zemlje u situaciju da traže vanrednu finansijsku pomoć, kao što su to učinili Grčka, Portugal i Irska. Medjutim, drugi eksperti upozoravaju da bi to moglo da poveća troškove uzimanja kredita i za druge zemlje evrozone.